Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17088

c) létesítsenek közvetlen összeköttetést az illetékes légiforgalmi szolgálati hatóság vagy egység valamint a tevékenységet végrehajtó szervezet vagy egység között arra az esetre, ha polgári légijárművek kényszerhelyzete vagy más, előre nem látható események miatt a tevékenység(ek) megszakítása válik szükségessé. 2.17.3 Az illetékes légiforgalmi szolgálati hatóságok felelősek a veszélyt jelentő tevékenységekkel kapcsolatos tájékoztatások közzétételéért. 2.17.4 Ajánlás — Amennyiben a polgári légijárművekre tényleges veszélyt jelentő tevékenységek rendszeresek vagy folyamatosan ismétlődnek, szükség szerint hozzanak létre külön bizottságokat annak érdekében, hogy az együttműködés az összes érdekelt fél igényeinek megfelelően biztosítható legyen. 2.17.5 Foganatosítsanak megfelelő intézkedéseket a repülési üzemeltetést hátrányosan befolyásoló lézersugár kibocsátás megelőzésére.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes